
13. [bookmark: _Toc519250053][bookmark: _Toc519250470]KRITERIJ ZA ODABIR PONUDE

Kriterij za odabir ponude je ekonomski najpovoljnija ponuda.
Kriteriji za odabir ekonomski najpovoljnije ponude i njihov relativan značaj navedeni su u tablici u nastavku:
	Kriterij
	Postotak
	Broj bodova

	Cijena (C)
	80%
	80

	Jamstveni rok (J) 
	20%
	20

	Maksimalni broj bodova
	100%
	100



FORMULA
T=C+J
gdje je 
T = ukupan broj bodova
C = broj bodova koje je ponuda dobila za ponuđenu cijenu
J = broj bodova koje je ponuda dobila za jamstveni rok 

Maksimalan broj bodova koji svaka ponuda može ostvariti zbrojem svih bodova po svim kriterijima je 100. Bodovi se zaokružuju na dvije decimale. 

Cijena ponude
Maksimalni broj bodova koji ponuditelj može ostvariti prema ovom kriteriju iznosi 80 bodova.
Sukladno članku 294. Zakona o javnoj nabavi, uspoređuju se cijene ponuda bez poreza na dodanu vrijednost (PDV-a).
Ponuda s najnižom ukupnom ponuđenom cijenom bez PDV-a ostvaruje 80 bodova, dok se broj bodova ostalih valjanih ponuda izračunava prema sljedećoj formuli:


pri čemu je:
· C – broj bodova koji ostvaruje ponuda koja se ocjenjuje; 
· C(min) – najniža ukupna ponuđena cijena bez PDV-a među svim valjanim ponudama; 
· Cp – ukupna ponuđena cijena bez PDV-a ponude koja se ocjenjuje. 
Broj bodova izračunava se na dvije decimale.

Jamstveni rok za otklanjanje nedostataka u jamstvenom roku
Minimalni jamstveni rok za otklanjanje nedostataka u jamstvenom roku iznosi 24 (dvadeset i četiri) mjeseca, računajući od dana obostranog potpisa Zapisnika o primopredaji radova.
Ponuditelj može ponuditi i dulji jamstveni rok, koji će se vrednovati kao kriterij za odabir ekonomski najpovoljnije ponude.
Za potrebe bodovanja maksimalno će se vrednovati jamstveni rok od 60 mjeseci. Ako ponuditelj ponudi jamstveni rok dulji od 60 mjeseci, za potrebe izračuna broja bodova smatrat će se da je ponudio jamstveni rok od 60 mjeseci.
Ponuđeni jamstveni rok ne utječe na odgovornost Izvođača za nedostatke građevine koji se tiču ispunjavanja zakonom određenih bitnih zahtjeva za građevinu, ako se ti nedostaci pokažu u roku od deset godina od predaje i primitka radova, sukladno članku 633. Zakona o obveznim odnosima.
Maksimalni broj bodova koji ponuditelj može ostvariti prema ovom kriteriju iznosi 20 bodova.
Broj bodova izračunava se prema sljedećoj formuli:

pri čemu je:
· J – broj bodova koji ostvaruje ponuda koja se ocjenjuje; 
· Jp – ponuđeni jamstveni rok za otklanjanje nedostataka u jamstvenom roku, izražen u mjesecima, u ponudi koja se ocjenjuje, pri čemu se za potrebe bodovanja uzima najviše 60 mjeseci; 
· J(max) – najduži ponuđeni jamstveni rok za otklanjanje nedostataka u jamstvenom roku, izražen u mjesecima, među svim valjanim ponudama, pri čemu se za potrebe bodovanja uzima najviše 60 mjeseci. 
Broj bodova izračunava se na dvije decimale.
Trajanje ponuđenog jamstvenog roka ponuditelj upisuje u Izjavu o dostavi jamstva za otklanjanje nedostataka u jamstvenom roku (Obrazac 3).
Ako ponuditelj u ponudi ne dostavi navedenu Izjavu, smatrat će se da nudi minimalni jamstveni rok od 24 mjeseca, a broj bodova za ovaj kriterij izračunat će se primjenom prethodno navedene formule.
Jamstveni rok izražava se u mjesecima te će ponuđeni jamstveni rok biti unesen u ugovor o izvođenju radova.

